এর পর ৩ নভেম্বর খালেদ মোশাররফের নেতৃত্বে সেনা অভ্যু্যত্থান হলো। তবে আমরা চেয়েছিলাম, খালেদ মোশাররফ সফল হোন। খুনিরা পালিয়ে গেল। তার আগে একটি বৈঠকে এক সেনা কর্মকর্তা বঙ্গবন্ধুর খুনিদের মেরে ফেলার হুমকিও দিয়েছিলেন। বঙ্গভবনের বাইরে অরাজকতা চলছিল। নভেম্বর মাসের ৬-৭ তারিখে 'সিপাহি সিপাহি ভাই ভাই' বলে পাল্টা অভ্যুত্থান হলো। ইতিমধ্যে জেলখানায় জাতীয় চার নেতাকে হত্যা করা হলো। কিন্তু জেলখানায় জাতীয় চার নেতার হত্যা সম্পর্কে আমরা পুরো অন্ধকারে ছিলাম। পরে যখন জেনেছি, তখন খুনিরা দেশ ছেড়ে চলে গেছে। জেলহত্যার বিষয়টি গোপন রাখা হয়েছিল।